پير حامد شاھ قبرستان ، بدين

پير حامد شاهه قبرستان: بدين ضلعي ۾ واقع هڪ تاريخي ماڳ آهي، جيڪو ٽنڊو باگو–بدين روڊ تي بدين شهر کان لڳ ڀڳ 12 ڪلوميٽر پري، ڳوٺ پير علي بخش شاهه ڀرسان گوني برانچ وٽ موجود آهي۔ هن قبرستان ۾ هڪ ٽي گنبذن واري مسجد واقع آهي، جيڪا پنهنجي نفيس طرزِ تعمير ۽ مضبوط اڏاوت سبب اهميت رکي ٿي۔

مسجد جي تعميراتي انداز ۾ ٽن گنبذن واري جوڙجڪ نمايان آهي، جيڪا عام طور تي ڪلهوڙا دور ۾ تعمير ٿيندڙ مسجدن جي خاصيت سمجهي وڃي ٿي۔ هن مسجد جي بناوت ۽ فن تعمير ڌنڊي مسجد (ضلعي ٽنڊو محمد خان) سان مشابهت رکي ٿي، جيڪا مغل دور جي عمارت طور سڃاتي وڃي ٿي۔ ان ڪري هن ماڳ کي علائقي جي تاريخي ۽ مذهبي ورثي ۾ اهم حيثيت حاصل آهي۔

حوالا